Briti kompanii koristavad täies koosseisus Mäetaguse puhkeala täna, homme suundutakse Narva lähedale Äkkeküla loodusrajale.

Mäetaguse puhkeala puhul on tegu populaarse sportimispiirkonnaga, mida kasutavad treeninguteks kohalikud koolid ja mis igapäevaselt pakub Ida-virumaalastele nii jooksu-, rulluisu- kui talvel ka suusaradu. Selleks aga et puhkeala laieneda ja rohkem võimalusi pakkuda saaks, oli tarvis vabatahtlikke abikäsi rasketeks koristustöödeks nagu ala puhastamine suurtest kividest ning langenud puudest.

Äkkeküla park aga on Narva lähedal asuv loodusala, kuhu plaanitakse tulevikus rajada dendropark. Ka seal oodatakse sõdurite abi ennekõike raskete jõudu nõudvate töödega.

Suurbritannia oli selle aastasel SIIL 2015 suurõppusel suurim rahvusvaheline panustaja ning Yorkshire rügemendi teine pataljon, kes baseerub muidu Küprosel, osales suurõppusel SIIL kokku pea 120 sõduriga. Kogu kompanii, mida juhib major Scott Awad, osales Ida-Virumaa koristustalgutel Mäetagusel ja osaleb ka homme Äkkekülas.